ኬንያ ከታንዛኒያ በድንበር በኩል የሚገቡ ሲሊንደር ጋዞችን እንዳይገቡ አገደች
ኬንያ  በታንዛኒያ  ድንበር በኩል የሚገቡ ሲሊንደር ጋዞች እንዳይገቡ  ማገዷን አስታወቀች ።የታንዛኒያ  መንግሥትም ውሳኔው ተገቢ ነው መሆኑን ገልጿል ። ኬንያና ታንዛንያ በደረሱት ስምምነት መሠረት ከሚገባው ህጋዊ የነዳጅ፣ ጋዝ ሽያጭና የታሸጉ ሲሊንደሮችን ጨምሮ የንግድ ልውውጥ ያደርጋሉ ።ኬንያ ከታንዛኒያ በሚገቡ የሲሊንደር ጋዞች እንዳይገቡ ውሳኔ ያስተላለፈችው በመስፈርቱ ልክ የሚሞሉ ባለመሆናቸውና ከጥራት ጋር ተያይዞ የሚነሳባቸው ቅሬታ በመኖሩ ነው ተብሏል ፡፡ኬንያ እኤአ ከ2015 ጀምሮ በተደጋጋሚ ለአምራቾቹ ማስጠንቀቂያ እንደሠጠች እና አንዳንዶቹንም በገበያዋ እንዳይሸጡ ብታርግድም፤ በህገወጥ መንገድ ወደ ሀገር ውስጥ የሚገቡ በመሆናቸው ልታስቆም አለመቻሏን ነው የምትገልፀው፡፡የአገሪቱ የኃይል እና ውሃ መሠረታዊ አገልግሎቶች ምዘና ባለስልጣን እነዚህ በህገ-ወጥ መንገድ የሚገቡና ደህንነታቸው ያልተረጋገጡ የሲሊንደር ጋዞች በዜጎች ላይ እና በሀገሪቱ ኢኮኖሚ ላይ ከፍተኛ ጉዳት የሚያስከትሉ በመሆናቸው ነው እንዲታገዱ የሆኑት ብሏል፡፡ታንዛኒያም የኬንያን ውሳኔ ትክክል ነው ስትል፤ በተለዩ ተቋማት ላይ እርምጃ እንደምትወስድ ነው ያስታወቀችው፡፡ እንዲህ አይነቱ ተግባር ጉዳት የሚያስከትለው በኬንያ ላይ ብቻ ሳይሆን ለታንዛንያም የጎንዮሽ  ጉዳት ይኖረዋል ነው ያሉት፡፡በዳሬሰላም በህገ-ወጥ መንገድ ይህን ስራ የሚያከናውኑ አካላት እንዳሉ የጠቀሰው የታንዛኒያ መንግስት ህገ-ወጦቹ አመራረት ላይም ጥንቃቄ ስለማያደርጉ ፍንዳታ ቢከሰት ብዙ ውድመት ያስከትላል ብሏል፡፡በኬንያ ውሳኔም ቢሆን ታንዛኒያ የምታጣው ገቢ በሀገሪቱ ኢኮኖሚ ላይ አሉታዊ ተፅእኖ ያሳድራል ነው የተባለው፡፡መንግስት የተፈጠረው ችግር በአጭር ጊዜ ውስጥ ይፈታል ተብሏል ሲል የታንዛኒው ዴይሊ ኒውስ ዘግቧል፡፡ኬንያ ከጠቅላላ ዓመታዊ ወጪዋ 5.6 በመቶ ያህሉን ለነዳጅ ኃይል ግዢ እንደምታውል የሀገሪቱ ስታቲስቲክስ ኤጀንሲ መረጃ ያሳያል፡፡ ይህ ማለት ኬንያ ለነዳጅ በዓመት እስከ 350 ቢሊዮን ሺሊንግ ታወጣለች፡፡ ( ምንጭ: የታንዛኒያ  ዳይሊ ሜል) 